stanford-oval/wikipedia huggingface dataset:
Mono Lake

| Mono Lake |
| --- | --- |

Valtiot:  Yhdysvallat 
Paikkakunta:  Kalifornia
Koordinaatit:  38°01′00″N, 119°00′34″W
Vesistöalue ja valuma-alueen tietoja
Laskujoki:  ei ole
Mittaustietoja
Pinnankorkeus:  1 944 m
Pituus:  7,5  km
Leveys:  7,5  km 
Pinta-ala:  180 km²
Tilavuus:  2 970  hm3 
Keskisyvyys:  17 m
Suurin syvyys:  48 m
Valuma-alue:  2 020 km2 
 fiMono Lake 
Mono Lake on Kaliforniassa sijaitseva yltiösuolainen järvi. Järvessä on runsaasti eliöstöä ja se toimii tärkeänä pesimäpaikkana monille lintulajeille. Joulukuussa 2010 julkaistiin tieto järvessä elävästä GFAJ-1 -bakteerilajista, jonka biokemiassa arseeni voi korvata fosforin. Järvi on ainakin 750 000 vuotta vanha ja se on jäänne aikaisemmasta, huomattavasti laajemmasta vesistöstä.
Järvellä ei ole laskujokea, minkä vuoksi ympäröiviltä alueilta lionneet suolat kertyvät järveen kasvattaen vähitellen sekä sen suolapitoisuutta että pH-arvoa. Nykyisin järven suolapitoisuus on 69 g/l ja pH noin 10. Järvi on ajoittain meromiktinenselvennä
Järveen laskevan Owens-joen vettä on käytetty Los Angelesin vedenlähteenä ja vuonna 1984 järven pinta-ala oli yli 30 % pienempi kuin 1940-luvulla.
Korkean pH:n vuoksi järvessä ei elä kaloja, mutta siellä elää endeeminen Artemia monica -lehtijalkainen. Järven rannoilla esiintyy runsaasti Ephydra hians -kärpäsiä. Järvessä elää myös runsaasti yksisoluisia leviä, jotka muodostavat perustan järven ekosysteemille.
Loppiaisaatto

Loppiaisaatto (engl. Twelfth Night) on William Shakespearen vuosien 1600–1601 välillä kirjoittama näytelmä.
Esitykset

Ensimmäisen kerran näytelmä esitettiin Middle Temple Hallissa 2. helmikuuta 1602. Esityksestä on säilynyt merkintä englantilaisen lakiopiskelijan John Manninghamin päiväkirjassa. Manningham oli kiinnittänyt huomiota näytelmän samankaltaisuuteen suhteessa Shakespearen aiempiin näytelmiin.
Näytelmää on mahdollisesti esitetty jo aiemmin Englannin hovissa Whitehallin palatsissa loppiaisaattona (5. tammikuuta) 1601, sekä myös pääsiäismaanantaina 6. huhtikuuta 1618 ja kynttilänpäivänä 1623.
Näytelmä oli yksi Shakespearen varhaisimpia teoksia, joita esitettiin Englannin restoraation alussa. Sir William Davenantin sovitus esitettiin vuonna 1661. Thomas Betterton esitti Sir Toby Belchin roolin. Samuel Pepys piti näytelmää hassuna ja hieman typeränä, mutta katsoi sen kuitenkin kolmesti. Näytelmästä tehtiin toinen sovitus vuonna 1703 nimellä Love Betra'd, or, The Agreeable Disappointment.
1600-luvun lopulla ja 1700-luvun alussa esitettiin vain näytelmästä tehtyjä sovituksia. Alkuperäisversiota esitettiin vuonna 1741. Vuonna 1820 Frederic Reynolds teki näytelmästä  oopperaversion. 1900-luvun alussa näytelmästä tehtiin kaksi suurempaa tuotantoa, vuosina 1912 ja 1916.
Kun näytelmää esitettiin ensimmäisiä kertoja, kaikki naisroolit olivat miesten tai poikien esittämiä, mutta sittemmin käytännöksi on muodostunut valita naisia naisten rooleihin. Näytelmästä on kuitenkin tehty useita suosittuja esityksiä, joissa kaikki roolit ovat miesten esittämiä.
Luettelo henkilöistä

Viola, Sebastianin kaksoissisar. Lopussa hänen nimensä on Cesario
Orsino, Illyrian herttua (tai kreivi)
Olivia, kreivitär
Sebastian, Violan kaksoisveli
Maria, Olivian taloudessa asuva säätyläisnainen
Sir Toby Belch, Olivian sukulainen
Sir Andrew Aguecheek, Sir Tobyn ystävä
Malvolio, Olivian palvelija
Feste
Fabian
Antonio, kapteeni, Sebastianin ystävä
Kapteeni, merikapteeni, joka auttaa Violaa
Valentine ja Curio, Orsinon mukana olevia herrasmiehiä
Pappi
Muusikoita, lordeja, merimiehiä, upseereja ja muita henkilöitä
Synopsis

Näytelmä sijoittuu Illyriaan, ikivanhaan alueeseen Adrianmeren itärannikolla. Seutu sijoittuu nykyisen Albanian alueelle ja on tärkeä näytelmän romanttisen ilmapiirin luoja.
Kuten niin monet Shakespearen komediat, myös Loppiaisaatto rakentuu väärän henkilöllisyyden ympärille. Näytelmän päähenkilö, Viola, haaksirikkoutuu Illyrian rannikolle näytelmän avauskohtauksessa. Viola menettää yhteyden kaksoisveljeensä Sebastianiin, jonka hän luulee menehtyneen. Pukeutuneena mieheksi hän pääsee herttua Orsinon hoviin palvelijaksi. Orsino on rakastunut vastikään veljensä menettäneeseen ja tämän kuolemaa surevaan Lady Oliviaan. Orsino päättää käyttää ”Cesariota” välittäjänä, mutta Olivia, joka uskoo Violan olevan mies, rakastuu komeaan ja kaunopuheiseen viestintuojaan. Viola puolestaan on rakastunut herttuaan, joka myös uskoo tämän olevan mies ja pitää tätä uskottunaan.
Sebastianin saapuessa näyttämölle syntyy hämmennys. Olivia erehtyy luulemaan häntä Violaksi (alb. Violeta) ja kosii Sebastiania. Pari vihitään salassa. Kun kaksoset esiintyvät yhtaikaa sekä Olivian että herttuan edessä, syntyy lisää hämmennystä heidän samankaltaisuudestaan. Lopulta Viola kuitenkin paljastaa olevansa todellisuudessa nainen ja kertoo, että Sebastian on hänen kadoksissa ollut kaksoisveljensä. Näytelmä päättyy herttuan ja Violan, Tobyn ja Marian sekä Olivian ja Sebastianin avioliittojen julistukseen.
Suuren osan näytelmästä vie koominen sivujuoni, jossa useat henkilöt juonittelevat saadakseen Olivian mahtailevan pääpalvelijan Malvolion uskomaan, että Lady Olivia haluaa naida hänet.
Maria, Sir Toby ja Sir Andrew Aguecheek yhdessä muiden kanssa vakuuttavat Malvoliolle, että Olivia on salaisesti rakastunut häneen. He kirjoittavat Olivian nimissä kirjeen ja pyytävät Malvoliota pukeutumaan keltaisiin sukkanauhoihin, olemaan töykeä muille palvelijoille ja hymyilemään kaikissa tilanteissa. Olivia, joka on surullinen Violan kiinnostumattomuudesta, kutsuu pääpalvelijansa ja järkyttyy, koska Malvolio näyttää menettäneen järkensä. Olivia jättää hänet juonittelijoiden käsiin ja Malvolio lukitaan huoneeseen, jonne vain pieni valonsäde yltää. Feste saapuu pilkkaamaan hänen ”hulluuttaan” pukeutuneena ensin papiksi ja tämän jälkeen omana itsenään. Näytelmän lopussa Malvolio saa tietää salaliitosta ja vannoo kostoa, mutta herttua lähettää jonkun (luultavasti Fabianin) rauhoittamaan häntä.
Suomennos

Shakespeare, William: Loppiaisaatto.  ((Twelfth Night, or What You Will) Suom. Pentti Saaritsa)  Helsinki:  WSOY, 2011.
Aiheesta muualla

Wikimedia Commonsissa on kuvia tai muita tiedostoja aiheesta .
Risto Niemi-Pynttäri: Loppiaisaatto. Maailmankirjat 2012.
Loppiaisaatto eli Miten mielitte Gutenbergissä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Twelfth Night, or What You Will
Käännös suomeksi
Misty (televisiosarja)

| Misty> 미스티 |
| --- | --- |
Tyyli:  draama
Kestoaika:  70 min
Pääosissa:   Kim Nam-joo  Ji Jin-hee 
Alkuperämaa:   Korean tasavalta
Alkuperäiskieli:  korea
Verkko:   JTBC
Esitetty:  1. helmikuuta 2018 – 24. maaliskuuta 2018
Jaksoja:  16
Tuotanto
Tuotantoyhtiö(t):  Story & Pictures Media
Aiheesta muualla
IMDb
Misty (hangul: 미스티; uudistettu latinisaatio: Miseuti) on televisioyhtiö JTBC:n esittämä eteläkorealainen draamasarja. Sen päärooleissa ovat Kim Nam-joo ja Ji Jin-hee.
Aiheesta muualla

Viralliset kotisivut
Minna Opas

Minna Opas (s. 1977) on suomalainen uskontotieteilijä, joka toimii uskontotieteen professorina Turun yliopistossa. Hän on myös Turun yliopiston Centre for the Study of Christian Cultures -tutkimuslaitoksen johtaja sekä Temenos: Nordic Journal of Comparative Religion -tiedejulkaisun toinen päätoimittaja. Hän väitteli filosofian tohtoriksi Turun yliopistossa vuonna 2008.
Opas on tehnyt etnografista tutkimusta yine-kansan parissa Diamanten kylässä Perussa. Hän on tarkastellut etenkin paikallista kristinuskoa.
Julkaisut

Outi Fingerroos, Minna Opas ja Teemu Taira (toim.): Uskonnon paikka: Kirjoituksia uskontojen ja uskontoteorioiden rajoista. Suomalaisen Kirjallisuuden Seura 2004.
Minna Opas: Different but the Same: Negotiation of Personhoods and Christianities in Western Amazonia (väitöskirja). Turun yliopisto 2008. Saatavilla internetissä
Minna Opas, Pirjo Kristiina Virtanen ja Sarri Vuorisalo-Tiitinen (toim.): Islas de la locura: normatividad y marginalización en América Latina: Islas of madness: normativity and marginalization in Latin America. Instituto Iberoamericano de Finlandia 2010.
Minna Opas ja Anna Haapalainen (toim.): Christianity and the Limits of Materiality. Bloomsbury Publishing 2017.
Tiina Mahlamäki ja Minna Opas (toim.): Uushenkisyys. Suomalaisen Kirjallisuuden Seura 2022.
Elise Capredon, César Ceriani Cernadas ja Minna Opas (toim.): Indigenous Churches: Anthropology of Christianity in Lowland South America. Palgrave 2023.
Aiheesta muualla

ORCID
Google Scholar
Machine Empire

Machine Empire on roboteista koostunut vihollisryhmittymä Power Rangers -universumissa, jotka olivat televisiosarjan Power Rangers Zeo päävihollisia. Myöhemmin Machine Empiren jäseniä on nähty myös sarjoissa Power Rangers in Space ja Power Rangers Wild Force.
Historia

Machine Empire oli avaruudessa laajalle levinnyt roboteista koostunut rotu. Heitä johti kuningasperhe, johon kuuluivat King Mondo, Queen Machina ja Prince Sprocket sekä heidän uskolliset kätyrinsä Klank ja Orbus. Machine Empire oli lukemattomien Cog-rivisotilaidensa, lentävien Quadra Fightereidensa ja mekaanisten hirviöidensä avulla valloittanut ketjun galakseja ennen kuin he olivat päättäneet kohdistaa hyökkäyksensä Maahan. Maan resursseja puolustivat kuitenkin Zeo Rangerit, jotka merkitsivät samalla uudenlaista haastetta Machine Empiren laajenemiselle. Rangerit onnistuivat romuttamaan lukuisia Machine Empiren hirviöitä ja lopulta King Mondo päätti taistella itse rangereita vastaan. Taistelu johti kuitenkin King Mondon tuhoutumiseen Super Zeo Megazordin voimasta.
King Mondon tuhoutumisen jälkeen Machine Empiren johtoon nousi Louie Kaboom, joka oli Lord Zeddin ja Rita Repulsan luoma robotti. Louie ajatteli Machine Empiren parasta, mutta loppujen lopuksi hän kuitenkin päätyi vain tuhlaamaan heidän voimavarojaan. Hieman myöhemmin Mondon ja Machinan vanhin poika Prince Gasket ja hänen vaimonsa Archerina korvasivat hänet Machine Empiren johdossa. He johtivat Machine Empireä taitavasti ja aloittivat lopulta jopa suurhyökkäyksen Angel Groveen. Suurhyökkäyksen epäonnistuttua King Mondo palasi ja Gasket ja Archerina lähtivät lopulta pakoon. Vähän myöhemmin Rita ja Zedd onnistuivat hankkiutumaan Machine Empirestä eroon, kun heidän antamalla lahjalla koko kuningasperhe räjähti palasiksi. Machine Empire palasi vielä sarjoissa Power Rangers in Space ja Power Rangers Wild Force.
Kuningasperhe

Kuningasperhe hallitsi Machine Empireä sarjan Power Rangers Zeo alussa. Perheeseen kuului King Mondo, Queen Machina, Prince Sprocket ja heidän tärkeimmät kätyrinsä Klank ja Orbus.
Kuningasperhe > King Mondo

King Mondo oli Machine Empiren hallitsija ja televisiosarjan Power Rangers Zeo päävihollinen. Mondo uskoi Maan valloituksesta tulevan helppoa, kun hän onnistui ajamaan Rita Repulsan ja Lord Zeddin pois Kuusta. Mondo kuitenkin järkyttyi, kun Zeo Rangerit hyökkäsivät yllättäen hänen Cog-rivisotilaidensa kimppuun ja torjuivat hänen ensimmäisen yrityksensä. Mondo ei kuitenkaan lannistunut vaan ajatteli rangereiden voittamisen tekevän lopullisesta voitosta entistäkin makeampaa. Toistuvien epäonnistumisten jälkeen Mondo lopulta pääsikin lähelle rangereiden voittamista, mutta kultaisen rangerin ilmestyminen pilasi hänen suunnitelmansa. Lopulta Mondo päätti itse haastaa rangerit muinaisen Damokleen miekan avulla ja kasvatti itsensä suureksi. Rangerit kuitenkin voittivat hänet uuden Super Zeo Megazordinsa avulla.
King Mondo palasi myöhemmin takaisin ja vei valtaistuimensa takaisin valtaa tavoitelleilta Prince Gasketilta ja Archerinalta. Sen jälkeen Mondo yritti vielä saada kultaisen rangerin voimat Jasonilta itselleen. Suunnitelman epäonnistuttua hän kasvoi suureksi joukkojensa kanssa ja taisteli Zeo Rangereita ja voimansa takaisin ottanutta alkuperäistä kultaista rangeria Treytä vastaan, jotka olivat myös kasvaneet Treyn avulla suuriksi. Rangerit kuitenkin voittivat Mondon joukot helposti. Pian sen jälkeen Zedd ja Rita antoivat kuningasperheelle lahjapaketin, joka oli todellisuudessa pommi ja joka räjäytti Mondon ja muun kuningasperheen palasiksi.
Äänenä toimi David Stenstrom.
Kuningasperhe > Queen Machina

Queen Machina oli King Mondon vaimo ja Prince Sprocketin ja Prince Gasketin äiti sekä Machine Empiren kuningatar, joka piti usein kädessään metallista viuhkaa. Hän myös rakasti valtavasti miestään ja poikaansa Sprocketia. Hän tuhoutui Zeo-kauden lopussa Lord Zeddin antaman pommin voimasta.
Äänenä toimi Alex Borstein. Myöhemmin sarjassa Power Rangers in Space Queen Machinan äänenä toimi Brianne Siddall.
Kuningasperhe > Prince Sprocket

Prince Sprocket oli King Mondon ja Queen Machinan nuorempi poika. Hän oli ensimmäinen lapsivihollinen Power Rangers -sarjan historiassa. Hänen vanhempansa olivat hemmotelleet Sprocketin pilalle. Sprocket tykkäsi myös päästessään leikkimään rangereiden kanssa. Hän tuhoutui Zeo-sarjan lopussa Lord Zeddin antaman pommin voimasta.
Äänenä toimi Barbara Goodson.
Kuningasperhe > Klank ja Orbus

Klank oli toinen kuningasperheen ylimmistä palvelijoista. Klank oli humanoidirobotti, kun Orbus taas oli enemmänkin moduulirobotti. Heidän tehtävänä oli kasvattaa Machine Empiren lähettämät hirviöt suuriksi. Klank oli hieman tanakka ja puhui skotlantilaisella murteella. Hän oli myös melko ylimielinen ja luuli itsestään usein liikoja. Hän palveli mestareitaan aina uskollisesti, vaikka ei koskaan taistellutkaan itse.
Orbus oli toinen kuningasperheen ylimmistä palvelijoista. Hän oli pieni moduulirobotti. Hänen tärkein tehtävänsä oli kasvattaa Machine Empiren hirviöt suuriksi. Klank pyöritti Orbusta moukarin tavoin kunnes Orbus lensi hirviöön ja luovutti siihen energiaa. Energia sai hirviön sitten kasvamaan. Orbuksella oli korkea ääni.
Klankin äänenä toimi Oliver Page ja Orbuksen äänenä toimi Barbara Goodson.
Vallantavoittelijat

Sarjan Power Rangers Zeo loppupuolella rangerit onnistuivat tuhoamaan King Mondon, joka loi Machine Empiressä valtatyhjiön. Sen jälkeen valtaa tavoitteli aluksi Louie Kaboom ja myöhemmin Prince Gasket ja Archerina.
Vallantavoittelijat > Louie Kaboom

Louie Kaboom oli alun perin Ritan ja Lord Zeddin yritys saada King Mondon tuhoutumisen jälkeen Machine Empire hallintaansa. Suunnitelma kuitenkin epäonnistui, kun Goldar ja Rito kadottivat Louien ohjaamiseen tarkoitetun ohjaimen. Rangerit saivat ohjaimen itselleen ja yrittivät sammuttaa sillä Louien. Louie kuitenkin ohjelmoi itsensä vapaaksi ohjaimen hallinnasta eikä sillä voitu enää vaikuttaa häneen.
Louie yritti parhaansa mukaan johtaa Machine Empireä ja samalla voittaa Queen Machinan hyväksynnän puolelleen. Hänen suunnitelmansa kuitenkin epäonnistuivat kerta toisensa jälkeen. Samalla Zedd ja Rita yrittivät turhaan saada Louien takaisin hallintaansa.
Myöhemmin Prince Gasketin ja Archerinan saavuttua Kuuhun, Archerina sai Louien rakastumaan häneen ampumillaan rakkausnuolilla. Se sai Louie Kaboomin suostumaan Archerinan jokaiseen pyyntöön. Archerina määräsi hänet taistelemaan Angel Grovessa itse Zeo Rangereita vastaan. Rangerit kuitenkin tuhosivat Louie Kaboomin Zeo Ultrazordillaan.
Äänenä toimi Lex Lang.
Vallantavoittelijat > Prince Gasket

Prince Gasket oli King Mondon ja Queen Machinan ensimmäinen poika ja Prince Sprocketin vanhempi veli. Hän oli aikoinaan rakastunut Princess Archerinaan, joka oli Mondon arkkivihollisen King Aradonin tytär. Tietoisina, että heidän avioliittonsa ei saisi koskaan heidän vanhempien hyväksyntää, he olivat päättäneet karata.
Gasketilla oli katkera kilpailu veljensä Sprocketin kanssa siitä kumpi oli King Mondon virallinen seuraaja. Molemmat halusivat myös saada äitinsä Queen Machinan suosimaan itseään. He kilpailivat myös siitä kummalla oli parempia suunnitelmia Zeo Rangereita vastaan.
Kun uutiset Mondon tuhoutumisesta kantautuivat Gasketille, hän palasi huolehtimaan äidistään ja hankkiutui ensitöikseen eroon Louie Kaboomista. Sen jälkeen hän suunnitteli pääsevänsä itse Machine Empiren johtoon. Yhtenä suunnitelmanaan Gasket kaappasi ja aivopesi Tommy Oliverin luulemaan itseään Machine Empiren kuninkaaksi ja pitämään muita rangereita vihollisinaan. Myöhemmin hän sai Maapallon aikasilmukkaan, joka laittoi saman päivän toistumaan kerta toisensa jälkeen. Hän yritti siten selvittää oikean tavan rangereiden voittamiseksi. Tommy sai kuitenkin Gasketin juonen selville, sillä hänen aivoissaan oli yhä merkkejä Gasketin aivopesusta. Sen jälkeen rangerit onnistuivat palauttamaan maailman ennalleen.
Myöhemmin Gasket pakeni Archerinan kanssa, kun Mondo palasi ja vei valtaistuimensa takaisin. He kuitenkin palasivat vielä. Prince Sprocket ehdotti heille kasvamista suuriksi ja voittamaan rangerit siten itse. Todellisuudessa Sprocket halusi ehdotuksensa avulla päästä veljestään lopullisesti eroon. Gasket ja Archerina päättivät suostua Sprocketin ehdotukseen ja kasvoivat suuriksi. He onnistuivat melkein voittamaan kaikki rangereiden zordit, mutta lopulta hävisivät taistelussa Zeo Ultrazordille. Juuri kun Prince Sprocket alkoi iloita veljensä tuhoutumista selvisi, että he olivat kuitenkin selvinneet ja palanneet normaalin kokoisiksi. Juuri kun he olivat kohtaamassa Sprocketin, King Mondo saapui paikalle. Sen jälkeen Prince Gasket ja Archerina pakenivat lopullisesti eikä heitä enää nähty.
Äänenä toimi Douglas Sloan.
Vallantavoittelijat > Princess Archerina

Princess Archerina oli robottiprinsessa, joka muistutti ulkonäöltään naispuolista jousiampujaa. Hän oli Prince Gasketin vaimo, mutta samalla myös King Mondon arkkivihollisen King Aradonin tytär. Sen vuoksi toisiinsa rakastuneet Archerina ja Gasket olivat aiemmin karanneet ja hylänneet vanhempansa.
Archerina ampui energianuolia, joilla hän sai uhrinsa rakastumaan häneen. Hän pystyi myös ampumaan jousellaan räjähtäviä energianuolia. Archerina pystyi myös muuttamaan jousensa lähitaisteluita varten miekaksi.
Archerina ilmestyi Gasketin kanssa Kuuhun sen jälkeen kun Zeo Rangerit olivat onnistuneet tuhoamaan King Mondon. He halusivat saada Machine Empiren Mondon poissaollessa itselleen. Ensitöikseen he estivät Louie Kaboomin yritykset päästä Machine Empiren johtoon Archerinan rakkausnuolien avulla. Nuolet saivat Louien tottelemaan Archerinan jokaista käskyä, joka lopulta johti myös Louien tuhoutumiseen.
Archerinan tuntema kateus Katherine Hillardia kohtaan sai hänet myös hyökkäämään henkilökohtaisesti Katherinen kimppuun.
King Mondon palattua Archerina pakeni hetkeksi miehensä kanssa. He kuitenkin palasivat kohtaamaan rangerit vielä kerran. Archerina ja Gasket kasvoivat suuriksi, mutta he hävisivät lopulta taistelun Zeo Ultrazordia vastaan. He kuitenkin selvisivät räjähdyksestä ja muuttuivat normaalin kokoisiksi. Kun King Mondo saapui kohtaamaan heidät, he lähtivät pakoon eikä heitä sen jälkeen nähty enää uudestaan.
Äänenä toimi Melora Harte.
Cogit

Cogit olivat Machine Empiren rivisotilaita. Ne pystyivät ampumaan lasersäteitä silmistään. Osa niistä ohjasi myös Quadra Fightereita.
Aiheesta muualla

Machine Empire (RangerCentral)

Power Rangers Zeon hirviöt (RangerCentral)
Televisiosarjan Power Rangers viholliset
| --- | --- |
Zordonin aikakausi::  Mighty Morphin (Lord Zedd • Rita Repulsa • Goldar • Rito Revolto) • Zeo (King Mondo) • Turbo • In Space (Astronema • Psycho Rangerit)
Zordonin jälkeiset kaudet::  Lost Galaxy • Lightspeed Rescue • Time Force • Wild Force • Ninja Storm • Dino Thunder • S.P.D. (A-ryhmä) • Mystic Force (Susiritari Koragg) • Operation Overdrive • Jungle Fury • RPM • Samurai & Super Samurai • Megaforce
Morrisonkerrostuma

Morrisonkerrostuma on laaja ja runsas fossiilikerrostuma, joka peittää 1,5 miljoonan neliökilometrin alan Yhdysvaltojen länsiosassa. Se ulottuu etelässä New Mexicosta Kanadaan ja lännessä Idahosta Nebraskaan. Ensimmäiset löydöt tehtiin vuonna 1877. Sen fossiiliantiin pohjautuvat American Museum of Natural Historyn ja Carnegie Museumin kokoelmat. Sieltä on löytynyt Allosaurus, Diplodocus, Apatosaurus, Stegosaurus ja Brachiosaurus, ja lisäksi krokotiileja, nisäkkäitä, liskoja ja kaloja. Nämä ja monet muut löydöt ovat antaneet kuvan alueesta jurakaudella. Ehkä tunnetuin löytö on alueelta 1991 löytynyt Allosaurus Big Al.
Morro de Moco

Morro de Moco
| --- | --- |
Tyyppi:  Kansainvälisesti tärkeä lintualue 
Sijainti:  Angola
Vuoristot:  Bié Plateau (d), Serra Môco (d) 
Korkeus merenpinnasta:  2 620 m
Prominenssi:  1 510 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Morro de Moco on Angolan länsiosissa sijaitseva vuori, jonka korkeus on 2 620 metriä. Se on Angolan korkein kohta.
Mikko Rönnholm

Mikko Armas Rönnholm (s. 8. helmikuuta 1946 Naantali) on suomalainen sosiaalidemokraattinen poliitikko. Hän on koulutukseltaan diplomi-insinööri.
Rönnholm oli kansanedustaja Varsinais-Suomen alueen käsittäneestä Turun ja Porin läänin eteläisestä vaalipiiristä vuosina 1979–1987 ja uudelleen 1991–1995. Euroopan parlamenttiin hän kuului 1995–1996 eduskunnan valitsemana.
Rönnholmin poliittista uraa varjosti vuonna 2022 noussut kohu hänen käytöksestään luottamushenkilönä. Naantalin kaupunginhallitus käsitteli Rönnholmin epäasiallista käyttäytymistä salassa pidettävänä asiana, mikä aiheutti merkittävän kolauksen hänen jo ennestään hiipuneelle poliittiselle uralleen. Kohun jälkeen Rönnholm on jättäytynyt pois politiikasta.
Rönnholmin poika Antton Rönnholm oli sosiaalidemokraattien puoluesihteerinä 2017–2023 ja Riku Rönnholm toimi Iitin kunnanjohtajana 2014–2021, jonka jälkeen KymiRingin toimitusjohtajana.
Aiheesta muualla

.aspx Mikko Rönnholm Suomen kansanedustajat. Eduskunta.
Mikko Rönnholm Euroopan parlamentin jäsenet. Euroopan parlamentti.
Mikko Rönnholmin 70-vuotisjuhlajulkaisu
Minnesholmen

Minnesholmen
| --- | --- |
Sijainti:  60°5′35.00″N, 24°39′26.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,013 km²
muokkaa - muokkaa wikitekstiä - muokkaa Wikidataa
Minnesholmen on saari läntisessä Espoossa Pentalan ja Stora Herrön välisessä salmessa. Virallisessa kaupunginosajaossa Minnesholmen kuuluu Suvisaaristoon ja se sijaitsee noin kaksi kilometriä Suvisaariston pääsaarista lounaaseen.
Minnesholmenin pinta-ala on noin 1,3 hehtaaria. Saaren lounais–koillissuuntainen pituus on parisen sataa metriä. Rantaviivan pituus on noin 455 metriä. Minnesholmenin rannat ovat kallioisia ja keskiosat metsäisiä, mikä on tavanomaista Suomen etelärannikon ulko- ja välisaaristossa. Rakennuksia on kolme ja kiinteistöjä yksi.
Aivan Minnesholmenin eteläpuolella sijaitsee Halsholmen. Minnesholmenia ja Pentalaa erottaa Minnet-niminen salmi, Halsholmenin ja Herrön saarten välissä puolestaan virtaa Halmsholmsundet. Itäpuolella sijaitsee Herröfjärdenin merialue.
Aiheesta muualla

Tiedostopalvelu.maanmittauslaitos.fi
Foreca.fi: Sää Minnesholmen, Espoo
Minnesholmen, Uusimaa, Suomi — Sunrise, Sunset and Daylength
Minkkinen

Minkkinen on suomalainen sukunimi. Se on tai on ollut muiden muassa seuraavilla henkilöillä:
Aimo Minkkinen (s. 1947), Tampereen Lenin-museon ent. johtaja
Annariitta Minkkinen (1949–2015), turkulainen laulaja
Arno Rafael Minkkinen (s. 1945), suomalaissyntyinen yhdysvaltalainen valokuvaaja
Arto Minkkinen (s. 1953), teatteriohjaaja ja näyttelijä
Eemil Minkkinen (1889–1949), suomalainen jääkärivääpeli
Eila Minkkinen (s. 1945), hopeaseppä ja kuvanveistäjä
Elvi Minkkinen (1928–1990), juoksija
Erkki Juhani Minkkinen (1948–2004), suomalainen taiteilija, joka tuli tunnetuksi Salvador Dalí -väärennöksistä
Jaakko Minkkinen (s. 1933), kivääriampuja
Merja Minkkinen (o.s. Hurri, s. 1957), toimittaja, tietokirjailija ja säveltäjä
Mikko Minkkinen (s. 1984), lääkäri ja taitoluistelija
Minna Minkkinen (s. 1984) vasemmistoliittolainen poliitikko
Niko Minkkinen (s. 2004), jääkiekkoilija
Panu Minkkinen (s. 1957), oikeusfilosofi
Sami Minkkinen (s. 1978), NLP-valmentaja, hypnotisti ja yrittäjä
Suvi Minkkinen (s. 1994), ampumahiihtäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.